
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1701 

14 Αυγούστου 2015 


ΑΠΟΦΑΣΕΙ Σ 

Αριθ. 3320/89565 

Συμπληρωματικά μέτρα για την εφαρμογή του κατ’ 
εξουσιοδότηση Κανονισμού (ΕΕ) 1369/2015 της Επι¬ 
τροπής για την τροποποίηση του κατ’ εξουσιοδότη¬ 
ση Κανονισμού (ΕΕ) 1031/2014 σχετικά με τη θέσπι¬ 
ση συμπληρωματικών προσωρινών έκτακτων μέτρων 
στήριξης στους παραγωγούς ορισμένων οπωροκη- 
πευτικών» 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 62 του ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργεί¬ 
ου Αγροτικής Ανάπτυξης και Τροφίμων» (Α'32). 

β) Του άρθρου 1 παρ. 1,2 και 3 του ν. 1338/83 «Εφαρμο¬ 
γή του Κοινοτικού Δικαίου» (Α'34), όπως τροποποιήθηκε 
από το άρθρο 6 παρ. 1 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΨΗΑΤΟΜ» 
(Α'70) και του άρθρου 3 του ως άνω νόμου, όπως αυτό 
αντικαταστάθηκε από το άρθρο 65 του ν. 1892/90 «Για 
τον εκσυγχρονισμό και την ανάπτυξη και άλλες διατά¬ 
ξεις» (ΑΊ 01). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», όπως κυρώθη¬ 
κε με το άρθρο πρώτο του Π.δ. 63/2005 (Α'38). 

2. Το Π.δ. υπ’ αριθ. 25/2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α'21). 

3. Τους Κανονισμούς (Ε.Κ.), όπως αυτοί τροποποιήθη¬ 
καν και ισχύουν: 

α) Καν (ΕΕ) 1308/2013 του Ευρωπαϊκού Κοινοβουλίου 
και του Συμβουλίου «για τη θέσπιση κοινής οργάνωσης 


αγορών γεωργικών προϊόντων και την κατάργηση των 
κανονισμών (ΕΟΚ) αριθ. 922/72. (ΕΟΚ) αριθ. 234/79, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου». 

β) Καν (ΕΚ) 1234/2007 του Συμβουλίου «για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα» 
γ) Καν. (ΕΕ) 1307/2013 του Ευρωπαϊκού Κοινοβουλίου 
και του Συμβουλίου «περί θεσπίσεως κανόνων για άμε¬ 
σες ενισχύσεις στους γεωργούς βάσει καθεστώτων στή¬ 
ριξης στο πλαίσιο της κοινής γεωργικής πολιτικής και 
για την κατάργηση του κανονισμού (ΕΚ) αριθ. 637/2008 
και του κανονισμού (ΕΚ) αριθ. 73/2009 του Συμβουλίου» 
δ) Καν (ΕΕ) 543/2011 της Επιτροπής «για τη θέσπι¬ 
ση λεπτομερών κανόνων εφαρμογής του κανονισμού 
(ΕΚ) αριθ. 1234/2007 του Συμβουλίου όσον αφορά τους 
τομείς των οπωροκηπευτικών και των μεταποιημένων 
οπωροκηπευτικών» (ΕΕ Ε 157 της 15.6.2011) όπως τρο¬ 
ποποιήθηκε και ισχύει. 

ε) Καν (ΕΕ) 499/2014 της Επιτροπής «για τη συμπλήρω¬ 
ση του κανονισμού (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου και του κανονισμού 
(ΕΕ) αριθ. 1306/2013 του Ευρωπαϊκού Κοινοβουλίου και 
του Συμβουλίου με την τροποποίηση του εκτελεστι¬ 
κού κανονισμού (ΕΕ) αριθ. 543/2011 της Επιτροπής όσον 
αφορά τους τομείς των οπωροκηπευτικών και των με¬ 
ταποιημένων οπωροκηπευτικών» 
στ) Καν. (ΕΕ) 1031/2014 της Επιτροπής «σχετικά με 
τη θέσπιση συμπληρωματικών προσωρινών εκτάκτων 
μέτρων στήριξης για τους παραγωγούς ορισμένων οπω¬ 
ροκηπευτικών». 

ζ) Καν. (ΕΕ) 1369/2015 της Επιτροπής για την τροποποί¬ 
ηση του κατ’ εξουσιοδότηση Κανονισμού (ΕΕ) 1031/2014 
σχετικά με τη θέσπιση συμπληρωματικών προσωρινών 
έκτακτων μέτρων στήριξης για τους παραγωγούς ορι¬ 
σμένων οπωροκηπευτικών. 

η) Τον Κανονισμό (ΕΕ) αριθ. 223/2014 του Ευρωπαϊκού 
Κοινοβουλίου και του Συμβουλίου της 11ης Μαρτίου 2014 
για το Ταμείο Ευρωπαϊκής Βοήθειας προς τους Απόρους 
και τον Συμπληρωματικό αυτού (ΕΕ) αριθ. 532/13-3-2014. 

θ) Την Εκτελεστική απόφαση (ΕΕ) Ο (2014) 9803 ΐίηαΙ 
της 15ης Δεκεμβρίου 2014 σχετικά με την έγκριση του 
Επιχειρησιακού Προγράμματος Επισιτιστικής και Βασι¬ 
κής Υλικής Συνδρομής για το Ταμείο Ευρωπαϊκής Βοή¬ 
θειας για τους Απορους (ΤΕΒΑ/ΡΕΑϋ). 

ι) Την Αριθμ. Δ23/ο ικ.23761/1507/27.5.2015 (ΒΊ 064/5-6-2015) 
απόφαση της Αναπληρώτριας Υπουργού Εργασίας Κοινω¬ 
νικής Ασφάλισης και Κοινωνικής Αλληλεγγύης «Προσδιο¬ 
ρισμός Κοινωνικών Συμπράξεων νια την υλοποίηση των 
παρεμβάσεων του Επιχειρησιακού Προγράμματος I «Επι¬ 
σιτιστικής και Βασικής Υλικής Συνδρομής για το Ταμείο 
Ευρωπαϊκής Βοήθειας για τους Απόρους (ΤΕΒΑ/ΡΕΑϋ). 

4. Την υπ’αριθμ. 286886/08.05.2009 (Β' 867) υπουργική 
απόφαση του Υφυπουργού Αγροτικής Ανάπτυξης και 
Τροφίμων «Καθορισμός διαδικασίας και δικαιολογητικών 
για την καταβολή της ενίσχυσης στις οργανώσεις, ομά¬ 
δες παραγωγών και ενώσεις οργανώσεων παραγωγών 
στον τομέα των οπωροκηπευτικών, στα πλαίσια των 
καν (ΕΚ) 1234/2007 του Συμβουλίου, καν (ΕΚ) 1580/2007 
της Επιτροπής και της υπ’αριθμ. 266355/11.2.2009 κοινής 
υπουργικής απόφασης». 

5. Την αρ. Υ 103/2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουρ¬ 
γό Παραγωγικής Ανασυγκρότησης, Περιβάλλοντος 
και Ενέργειας, Ευάγγελο Αποστόλου, του Δημητρίου» 
(Β' 309). 

6. Την υπ’αριθμ. Υ 56/16.2.2015 (Β' 253/20-2-2015) από¬ 
φαση του Πρωθυπουργού «Ανάθεση αρμοδιοτήτων στην 
Αναπληρώτρια Υπουργό Εργασίας και Κοινωνικής Αλ¬ 
ληλεγγύης, Θεανώ Φωτίου». 

7. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται συμπληρω¬ 
ματικά μέτρα για την εφαρμογή του Κανονισμού (ΕΕ) 
1031/2014, όπως τροποποιήθηκε και ισχύει με τον κατ’ 
εξουσιοδότηση Κανονισμό (ΕΕ) αριθ. 1369/2015 της Επι¬ 
τροπής για την τροποποίηση του κατ’ εξουσιοδότηση 
Κανονισμού (ΕΕ) 1031/2014 σχετικά με τη θέσπιση συ¬ 
μπληρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών. 

Άρθρο 2 
Ορισμοί 

Για τον σκοπό της παρούσας νοούνται ως: 

1. «Προϊόντα»: τα προϊόντα του τομέα των οπωροκη¬ 
πευτικών που περιλαμβάνονται στο άρθρο 1 του Καν. 
(ΕΕ) 1031/2014 όπως ισχύει, τα οποία προορίζονται για 
να καταναλωθούν νωπά. 

2. «Οργανώσεις Παραγωγών»: οι Οργανώσεις Παρα¬ 
γωγών του τομέα των οπωροκηπευτικών που είναι ανα¬ 
γνωρισμένες για τα προϊόντα που περιλαμβάνονται στο 
άρθρο 1 του Καν. (ΕΕ) 1031/2014 όπως ισχύει, τα οποία 
προορίζονται για να καταναλωθούν νωπά και υλοποιούν 
επιχειρησιακό πρόγραμμα. 

3. «Παραγωγοί μη μέλη Οργανώσεων Παραγωγών»: 

α. παραγωγοί που δεν είναι μέλη αναγνωρισμένης Ορ¬ 
γάνωσης Παραγωγών του τομέα των οπωροκηπευτικών, 

β. παραγωγοί που είναι μέλη Οργανώσεων Παραγω¬ 
γών, οι οποίες δεν είναι αναγνωρισμένες για τα προϊ¬ 
όντα που περιλαμβάνονται στο άρθρο 1 του Καν. (ΕΕ) 
1031/2014 όπως ισχύει, τα οποία προορίζονται για να 
καταναλωθούν νωπά, 

γ. παραγωγοί που είναι μέλη Οργανώσεων Παρα¬ 
γωγών, οι οποίες είναι αναγνωρισμένες για τα προϊ¬ 


όντα που περιλαμβάνονται στο άρθρο 1 του Καν. (ΕΕ) 
1031/2014 όπως ισχύει, τα οποία προορίζονται για να 
καταναλωθούν νωπά και δεν υλοποιούν επιχειρησιακό 
πρόγραμμα, 

δ. παραγωγοί που είναι μέλη Οργάνωσης Παραγωγών 
του τομέα των οπωροκηπευτικών της οποίας έχει ανα¬ 
σταλεί η αναγνώριση. 

Άρθρο 3 

Επιλέξιμες Ποσότητες Προϊόντων 

1. Οι ποσότητες των προϊόντων που αποτελούν αντι¬ 
κείμενο στήριξης των συμπληρωματικών προσωρινών 
εκτάκτων μέτρων στήριξης για την περίοδο που αναφέ- 
ρεται στο στοιχείο γ) της παραγράφου 3 του άρθρου 
1 του Καν. (ΕΕ) 1031/2014 όπως ισχύει, περιλαμβάνουν: 

α. τις ποσότητες των προϊόντων που αναφέρονται στο 
Παράρτημα Ιβ του Καν. (ΕΕ) 1031/2014 όπως ισχύει, και 

β. τις συμπληρωματικές ποσότητες του δεύτερου εδα¬ 
φίου της παραγράφου 1 του άρθρου 2 Καν. (ΕΕ) 1031/2014 
όπως ισχύει οι οποίες κατανέμονται με απόφαση του 
Αναπληρωτή Υπουργού Παραγωγικής Ανασυγκρότησης, 
περιβάλλοντος και Ενέργειας. 

Άρθρο 4 

Επιλέξιμα συμπληρωματικά προσωρινά 
έκτακτα μέτρα στήριξης 

1. Η χρηματοδοτική συνδρομή της Ένωσης διατίθεται 
σε Οργανώσεις Παραγωγών και παραγωγούς μη μέλη 
Οργανώσεων. 

2. Κατά παρέκκλιση του άρθρου 22 παράγραφος 2 
αρ. 266355/11-02-2009 (ΦΕΚ 594 Β'/2009) κοινής από¬ 
φασης των Υπουργών Οικονομίας και Οικονομικών και 
Αγροτικής Ανάπτυξης και Τροφίμων, όπως ισχύει, και 
για την εφαρμογή των συμπληρωματικών προσωρινών 
εκτάκτων μέτρων στήριξης του Καν. (ΕΕ) 1031/2014 όπως 
ισχύει, τα προϊόντα τα οποία αποσύρονται από την 
αγορά δύναται να διατεθούν για. δωρεάν διανομή. 

Άρθρο 5 

Κατανομή Ποσοτήτων ανάμεσα σε Οργανώσεις 
Παραγωγών και Παραγωγούς μη μέλη 
Οργανώσεων Παραγωγών 

1. Η κατανομή των ποσοτήτων του Παραρτήματος 
Ιβ του Καν (ΕΕ) 1031/2014 όπως ισχύει, καθορίζεται με 
απόφαση του Αναπληρωτή Υπουργού Παραγωγικής 
Ανασυγκρότησης, Περιβάλλοντος και Ενέργειας. Η 
αρχική κατανομή γίνεται αναλογικά στις ΠΕ με βάση 
τις καλλιεργούμενες εκτάσεις των αναφερομένων στο 
Παράρτημα Ιβ προϊόντων, σύμφωνα με τα στοιχεία της 
Αίτησης Ενιαίας Ενίσχυσης. 

Η κατανομή των ποσοτήτων δύναται να αναπροσαρ¬ 
μόζεται σε εβδομαδιαία βάση συνεκτιμώντας τις ποσό¬ 
τητες που αποσύρθηκαν και τις αιτούμενες ποσότητες 
προς απόσυρση. 

2. Οι Δ/νσεις Αγροτικής Οικονομίας και Κτηνιατρικής 
(ΔΑΟΚ) της αρμόδιας Περιφερειακής Ενότητας απο¬ 
στέλλουν τα στοιχεία της παραγράφου 1 του άρθρου 10 
του Καν. (ΕΕ) 1031/2014 όπως ισχύει στο Υπουργείο Πα¬ 
ραγωγικής Ανασυγκρότησης, Περιβάλλοντος και Ενέρ¬ 
γειας το οποίο παρακολουθεί το σύστημα. Ο ΟΠΕΚΕΠΕ 
κοινοποιεί στην Επιτροπή τα στοιχεία του άρθρου 10 
του Καν. (ΕΕ) 1031/2014 όπως ισχύει κατά τις προβλε- 
πόμενες στο ίδιο άρθρο ημερομηνίες. 

Άρθρο 6 

Διαδικασία ενεργειών απόσυρσης 
για δωρεάν διανομή 

1. Οι Οργανώσεις Παραγωγών κοινοποιούν στην Δ/ 
νση Αγροτικής Οικονομίας και Κτηνιατρικής (ΔΑΟΚ) 
της αρμόδιας Περιφερειακής Ενότητας την ενέργεια 
απόσυρσης για δωρεάν διανομή στην οποία προτίθεται 
να προβούν σύμφωνα με τα διαλαμβανόμενα περίπτωση 
4 του άρθρου 22 της αρ. 266355/11-02-2009 (ΦΕΚ 594/ 
Β'/2009) κοινής απόφασης των Υπουργών Οικονομίας 
και Οικονομικών και Αγροτικής Ανάπτυξης και Τροφίμων, 
όπως ισχύει 

2. Στις Περιφερειακές Ενότητες που δραστηριοποιεί¬ 
ται τουλάχιστον μία Οργάνωση Παραγωγών, οι παρα¬ 
γωγοί μη μέλη Οργανώσεων Παραγωγών υποχρεούνται 
να συνάψουν σύμβαση με αυτήν την Οργάνωση όπως 
προβλέπεται στην παράγραφο 3 του άρθρου 5 του Καν. 
(ΕΕ) 1031/2014, όπως ισχύει. Στην σύμβαση εκτός των 
άλλων υπάρχει όρος που καταγράφει ότι η παραλη- 
φθείσα ποσότητα συνάδει με την Ενιαία Αίτηση Ενί¬ 
σχυσης 2015. Οι Οργανώσεις Παραγωγών αποδέχονται 
όλα τα εύλογα αιτήματα των παραγωγών μη μελών 
Οργανώσεων Παραγωγών. Οι ποσότητες που παραδί- 
δονται από τους ανωτέρω παραγωγούς συνάδουν με 
τις περιφερειακές αποδόσεις και την εκάστοτε έκταση 
καθώς και την Ενιαία Αίτηση Ενίσχυσης 2015. Στη συ¬ 
νέχεια η Οργάνωση Παραγωγών κοινοποιεί στην ΔΑΟΚ 
της αρμόδιας Περιφερειακής Ενότητας κάθε ενέργεια 
απόσυρσης στην οποία προτίθεται να προβεί σύμφωνα 
με τα διαλαμβανόμενα στην περίπτωση 4 του άρθρου 
22 της αρ. 266355/11-02-2009 (ΦΕΚ 594/Β72009) κοινής 
απόφασης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, όπως ισχύει. 

3. Στις Περιφερειακές Ενότητες της χώρας που δεν 
δραστηριοποιούνται Οργανώσεις Παραγωγών, οι πα¬ 
ραγωγοί μη μέλη Οργανώσεων Παραγωγών δεν υπο- 
χρεούνται να συνάψουν τη σύμβαση που προβλέπεται 
στην παράγραφο 3 του άρθρου 5 του Καν. (ΕΕ) 1031/2014 
όπως ισχύει, αλλά κοινοποιούν στη ΔΑΟΚ της αρμόδι¬ 
ας Περιφερειακής Ενότητας κάθε ενέργεια απόσυρσης 
στην οποία προτίθενται να προβούν σύμφωνα με τα 
διαλαμβανόμενα περίπτωση 4 του άρθρου 22 της αρ. 
266355/11 -02-2009 (ΦΕΚ 594/Β72009) κοινής απόφασης 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων, όπως ισχύει. 

4. Οι Οργανώσεις Παραγωγών και οι παραγωγοί μη 
μέλη Οργανώσεων Παραγωγών που προτίθενται να 
αποσύρουν ντομάτες για δωρεάν διανομή επισυνάπτουν 
στην κοινοποίηση της πρόθεσής τους προς την ΔΑΟΚ 
της αρμόδιας Περιφερειακής Ενότητας και υπεύθυνη 
δήλωση του νόμου 1599/1986 ότι οι σχετικές ποικιλίες 
προορίζονται για να καταναλωθούν νωπές. 

Αρθρο 7 
Έλεγχοι 

1. Πρωτοβάθμιοι έλεγχοι ενεργειών απόσυρσης της 
παραγράφου 1 του άρθρου 8 του Καν.(ΕΕ) 1031/2014, 
όπως ισχύει: 

α. Οι ενέργειες απόσυρσης των παραγράφων 1 και 
2 του άρθρου 6 της παρούσας απόφασης υπόκεινται 
σε πρωτοβάθμιους ελέγχους σύμφωνα με το άρθρο 
108 του Καν. (ΕΕ) 543/2011. Ωστόσο, οι εν λόγω έλεγχοι 
καλύπτουν τουλάχιστον το 30% των ποσοτήτων που 


αποσύρονται από την αγορά και τουλάχιστον το 30% 
των Οργανώσεων Παραγωγών που ωφελούνται από τη 
χρηματοδοτική συνδρομή της Ένωσης. 

Οι εν λόγω έλεγχοι διενεργούνται στο 30% των πο¬ 
σοτήτων που κοινοποιούνται προς απόσυρση και στο 
30% των ποσοτήτων που παραλαμβάνονται από τους 
αποδέκτες. 

β. Οι ενέργειες απόσυρσης της παραγράφου 3 του 
άρθρου 6 της παρούσας απόφασης υπόκεινται σε πρω¬ 
τοβάθμιους ελέγχους σύμφωνα με το άρθρο 108 του 
Καν. (ΕΕ) 543/2011. Ωστόσο, οι πρωτοβάθμιοι έλεγχοι 
καλύπτουν το 100% της ποσότητας των προϊόντων. 
Επιπλέον, ελέγχεται αν η ποσότητα συνάδει με τις πε¬ 
ριφερειακές αποδόσεις και την εκάστοτε έκταση καθώς 
και την Ενιαία Αίτηση Ενίσχυσης 2015. 

γ. Κατά τη διενέργεια των πρωτοβάθμιων ελέγχων 
των ανωτέρω περιπτώσεων του παρόντος άρθρου ελέγ¬ 
χεται επιπλέον ότι τα προϊόντα προορίζονται για να 
καταναλωθούν νωπά και στην περίπτωση απόσυρσης 
ντομάτας η ορθότητα της δέσμευσης της παραγράφου 
4 του άρθρου 6 της παρούσας. 

2. Δευτεροβάθμιοι έλεγχοι ενεργειών απόσυρσης της 
παραγράφου 3 του άρθρου 8 του Καν.(ΕΕ) 1031/2014, 
όπως ισχύει: 

α. Οι ενέργειες απόσυρσης των παραγράφων 1 και 2 
του άρθρου 6 της παρούσας απόφασης υπόκεινται σε 
δευτεροβάθμιους ελέγχους σύμφωνα με το άρθρο 109 
του Καν. (ΕΕ) 543/2011. Ωστόσο, οι επιτόπιοι έλεγχοι 
καλύπτουν τουλάχιστον το 40% των φορέων που υπό- 
κεινται σε πρωτοβάθμιους ελέγχους και τουλάχιστον το 
5% της ποσότητας των προϊόντων που έχουν αποσυρθεί 
από την αγορά. 

Αρθρο 8 

Επιτροπές Ελέγχου 

1. Οι τριμελείς επιτροπές παραλαβής και διάθεσης 
αποσυρόμενων προϊόντων της παραγράφου 2 του άρ¬ 
θρου 7 της αρ. 286886/22-4-2009 (ΦΕΚ 867/Β72009) 
απόφασης του Υπουργού Αγροτικής Ανάπτυξης και 
Τροφίμων, όπως ισχύει αποτελούνται από έναν ποιοτι¬ 
κό ελεγκτή της ΔΑΟΚ της αρμόδιας Περιφερειακής Ενό¬ 
τητας και δύο υπαλλήλους της περιφερειακής ενότητας. 

Έργο της επιτροπής είναι η διεξαγωγή των πρωτο¬ 
βάθμιων ελέγχων της παραγράφου 1 του άρθρου 7 
της παρούσας απόφασης και η συμπλήρωση των Υπο¬ 
δειγμάτων 6 και 7 της αρ. 286886/22-4-2009 (ΦΕΚ 867/ 
Β72009) απόφασης του Υπουργού Αγροτικής Ανάπτυξης 
και Τροφίμων, όπως ισχύει. 

2. Οι δευτεροβάθμιοι έλεγχοι των ενεργειών απόσυρ¬ 
σης της παραγράφου 2 του άρθρου 7 της παρούσας 
διεξάγονται από την τριμελή επιτροπή παραλαβής των 
δράσεων της παραγράφου 2 του άρθρου 26 της αρ. 
266355/11-02-2009 (ΦΕΚ 594/Β72009) κοινής απόφασης 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων, όπως ισχύει. 

Αρθρο 9 

Κυρώσεις 

1. Σε περίπτωση διαπίστωσης παρατυπιών κατά τη 
διενέργεια των πρωτοβάθμιων ελέγχων των ενεργειών 
απόσυρσης της παραγράφου 1 του άρθρου 7 της πα¬ 
ρούσας απόφασης, εφαρμόζονται στις Οργανώσεις Πα¬ 
ραγωγών και στους παραγωγούς μη μέλη Οργανώσεων 

Παραγωγών οι κυρώσεις του άρθρου 118 του Καν. (ΕΕ) 
543/2011. Οι εν λόγω κυρώσεις σύμφωνα με το άρθρο 
27 της αρ. 266355/11-02-2009 (ΦΕΚ 594/Β72009) κοινής 
απόφασης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, όπως ισχύει, 
επιβάλλονται από τον ΟΠΕΚΕΠΕ. 

2. Σε περίπτωση διαπίστωσης παρατυπιών κατά τη 
διενέργεια των πρωτοβάθμιων και δευτεροβάθμιων 
ελέγχων των ενεργειών απόσυρσης του άρθρου 7 της 
παρούσας απόφασης, εφαρμόζονται στους αποδέκτες 
αποσυρθέντων προϊόντων οι κυρώσεις του άρθρου 120 
του Καν. (ΕΕ) 543/2011. Οι εν λόγω κυρώσεις σύμφωνα 
με το άρθρο 27 της αρ. 266355/11-02-2009 (ΦΕΚ 594/ 
Β'/2009) κοινής απόφασης των Υπουργών Οικονομίας 
και Οικονομικών και Αγροτικής Ανάπτυξης και Τροφίμων, 
όπως ισχύει, επιβάλλονται από τον ΟΠΕΚΕΠΕ. 

Άρθρο 10 

Δικαιούχοι ωφελούμενοι 

Η διάταξη της παραγράφου 2 του άρθρου 8 της 
υπ’αριθμ. 286886/08.05.2009 (ΦΕΚ Β' 867) υπουργικής 
απόφασης του Υφυπουργού Αγροτικής Ανάπτυξης και 
Τροφίμων τροποποιείται ως εξής: 

«2.1 Προϊόντα, που εμπίπτουν στο πεδίο εφαρμογής 
των Κανονισμών (ΕΕ) 1308/2013 και 1031/2014, δύνανται 
να διατεθούν με δωρεάν διανομή σε φορείς, οι οποίοι 
αναπτύσσουν κοινωφελείς δράσεις, ώστε να χρησιμο¬ 
ποιηθούν υπέρ πρόσωπων που στερούνται επαρκείς 
πόρους για τη διαβίωσή τους, δημόσιων σχολείων και 
παιδικών κατασκηνώσεων. 

2.2 Για τη δράση της δωρεάν διανομής αποσυρόμενων 
οπωροκηπευτικών συμμετέχουν φορείς, όπως: α) Κοινω¬ 
νικές Συμπράξεις, που έχουν οριστεί για την εφαρμογή 
του Επιχειρησιακού Προγράμματος I «Επισιτιστικής και 
Βασικής Υλικής Συνδρομής για το Ταμείο Ευρωπαϊκής 
Βοήθειας (ΤΕΒΑ/ΕΕΑϋ)», όπως διαλαμβάνεται από τον 
Κανονισμό (ΕΕ) 223/2014, β) κοινωνικές υπηρεσίες Δήμων 
και γ) κοινωνικές υπηρεσίες Περιφερειών. 


2.3 Ωφελούμενοι - τελικοί αποδέκτες του προγράμμα¬ 
τος της δωρεάν διανομής αποσυρόμενων οπωροκηπευτι¬ 
κών είναι, κατά προτεραιότητα, α) οι δικαιούχοι της κάρ¬ 
τας σίτισης της ανθρωπιστικής κρίσης, β) τα κοινωνικά 
παντοπωλεία, γ) οι ωφελούμενοι του Επιχειρησιακού Προ¬ 
γράμματος I «Επισιτιστικής και Βασικής Υλικής Συνδρομής 
για το Τ αμείο Ευρωπαϊκής Βοήθειας (ΤΕΒΑ/ΕΕΑΩ)», δ) τα 
δημόσια σχολεία και ε) οι παιδικές κατασκηνώσεις 

2.4 Σε περίπτωση που οι ωφελούμενοι της παραπά¬ 
νω παραγράφου δεν παραλαμβάνουν τα προϊόντα που 
τους αναλογούν εντός των καθοριζόμενων από τους 
φορείς της δωρεάν διανομής ημερομηνιών, τα αδιάθε¬ 
τα οπωροκηπευτικά θα διατίθενται στα συσσίτια των 
Κοινωνικών Συμπράξεων. 

2.5 Οι ΟΠ συνάπτουν σύμβαση με τις αρχές της παρ.2.2 
οπουδήποτε στην Ελλάδα στην οποία περιγράφεται ο 
τόπος, ο τρόπος και ο χρόνος διανομής συγκεκριμένης 
ποσότητας προϊόντων και ο αριθμός των ωφελουμένων. 

Στο τέλος κάθε διανομής οι αρμόδιες αρχές στέλ¬ 
νουν στον ΟΠΕΚΕΠΕ λίστα με τους δικαιούχους που 
παρέλαβαν προϊόντα και τις ποσότητες που παρέλαβαν. 

Άρθρο 11 

Δικαιολογητικά πληρωμής 

Τα δικαιολογητικά πληρωμής θα καθοριστούν με σχε¬ 
τική εγκύκλιο του ΟΠΕΚΕΠΕ. 

Αρθρο 12 

Η ισχύς της παρούσας αρχίζει από την ημέρα δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2015 

